12.7.2007 Den Europæiske Unions Tidende L 182/5 KOMMISSIONENS FORORDNING (EF) Nr. 811/2007 af 11. juli 2007 om ændring af forordning (EF) nr. 917/2004 om gennemførelsesbestemmelser til Rådets forordning (EF) nr. 797/2004 om foranstaltninger til forbedring af betingelserne for produktion og afsætning af biavlsprodukter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 797/2004 af 26. april 2004 om foranstaltninger til forbedring af betingelserne for produktion og afsætning af biavlsprodukter (1), særlig arti- kel 6, og ud fra følgende betragtninger: (1) For at undgå risikoen for misforståelser bør det i arti- kel 2, stk. 3, i Kommissionens forordning (EF) nr. 917/2004 ?) præciseres, at biavlsprogrammernes foran- staltninger nødvendigvis bør være gennemført inden udgangen af det regnskabsår, som de vedrører. Muligheden for at ændre de finansielle grænser for hver foranstaltning under et biavlsprogram i løbet af et regn- skabsår, uden at sådanne ændringer skal godkendes efter proceduren i artikel 5 i forordning (EF) nr. 797/2004, er for tiden begrænset til højst 20 % af nævnte finansielle grænser. Denne grænse på 20 % har vist sig at være for restriktiv ud fra et administrativt synspunkt for både medlemssta- terne og Kommissionen. Den bør derfor ophæves. Med henblik på forenkling bør tilpasningen af biavlspro- grammernes foranstaltninger være mere fleksibel, således at der ikke længere er grænser for en ny budgetfordeling efter foranstaltningstype inden for det budget, som hver enkelt medlemsstat har fået tildelt. Det bør fastsættes, at tilpasninger af biavlsprogram- mernes — foranstaltninger  meddeles  Kommissionen, såfremt visse foranstaltninger ikke var blevet fastsat i det oprindeligt meddelte treårige program. Forordning (EF) nr. 917/2004 bør ændres i overensstem- melse hermed. Foranstaltningerne i denne forordning er i overensstem- melse med udtalelse fra Forvaltningskomitéen for Fjer- krækød og Æg — ()) EUT L 125 af 28.4.2004, s. 1. (?) EUT L 163 af 30.4.2004, s. 83. Senest ændret ved forordning (EF) nr. 1913/2006 (EUT L 365 af 21.12.2006, s. 52). UDSTEDT FØLGENDE FORORDNING: Artikel 1 I forordning (EF) nr. 917/2004 foretages følgende ændringer: 1) I artikel 2 foretages følgende ændringer: a) Stk. 1, andet afsnit, udgår. b) Stk. 3, første punktum, affattes således: »De foranstaltninger i biavlsprogrammerne, der er fastsat for hvert år i den treårige periode, skal være gennemført fuldt ud inden den 31. august i det regnskabsår, de vedrører.« 2) Artikel 6 affattes således: »Artikel 6 Såfremt biavlsprogrammernes foranstaltninger forbliver i overensstemmelse med artikel 2 i forordning (EF) nr. 797/2004, kan de tilpasses i regnskabsåret. De finansielle grænser for hver af førnævnte foranstaltninger kan ændres, forudsat at det samlede loft for overslagene over de årlige udgifter ikke overskrides, og at Fællesskabets deltagelse i finansieringen af biavlsprogrammerne ikke overstiger 50 % af den pågældende medlemsstats udgifter. Den pågældende medlemsstat meddeler Kommissionen ethvert udkast til tilpasning af foranstaltninger i regn- skabsåret, jf. stk. 1, såfremt en foranstaltning ikke oprindelig var blevet fastsat og meddelt i det treårige program. Hvis Kommissionen ikke rejser indsigelse, finder den påtænkte tilpasning anvendelse fra den første dag i den anden måned efter nævnte meddelelse. Senest to måneder efter udgangen af hvert regnskabsår tilsender medlemsstaterne Kommissionen en oversigt over udgiftsafholdelsen for hver foranstaltningstype.« 3) Artikel 7 udgår.